বুধে সীমান্ত পরিদর্শন, আজ দিল্লি পাড়ি দিচ্ছেন রাজ্যপাল! কোন কাজে?

ওয়েব ডেস্ক: অশান্ত নেপাল (Nepal)। আঁটসাঁট নিরাপত্তা ভারত-নেপাল সীমান্তে। বুধবারই পানিট্যাঙ্কি সীমান্ত পরিদর্শনে গিয়েছিলের রাজ্যপাল সি ভি আনন্দ বোস (C V Anand Bose)। আর আজ দিল্লি (Delhi) পাড়ি দিচ্ছেন তিনি। শিলিগুড়ি থেকে কলকাতা ফেরার পরিকল্পনা বাতিল করে বৃহস্পতিবার বিকেলেই দিল্লি উড়ে যাচ্ছেন রাজ্যপাল। সফরসূচিতে আচমকা কেন এই বদল? তৈরি হচ্ছে জল্পনা।

জেন-জি বিক্ষোভে জ্বলছে বুদ্ধের ছোট্ট দেশ। পরিস্থিতি নিয়ন্ত্রণে সীমান্তে কড়া নজরদারি চলছে। নিরাপত্তায় একটুও ফাঁক রাখা হচ্ছে না। পড়শি দেশের অগ্নিগর্ভ পরিস্থিতিতে ভারত-নেপাল সীমান্তেও (India-Nepal Border) উত্তেজনা বাড়ছে। গতকাল বুধবারই পানিট্যাঙ্কি পৌঁছে SSB জওয়ানদের সঙ্গে কথা বলেন রাজ্যপাল। সীমান্ত এলাকা পরিদর্শন শেষে কথা বলেন স্থানীয় বাসিন্দাদের সঙ্গেও। বুধের সফর শেষে কলকাতা ফেরার কথা ছিল রাজ্যপালের। কিন্তু আচমকাই সিদ্ধান্তে বদল করেছেন তিনি। বৃহস্পতিবার দিল্লি যাচ্ছেন রাজ্যপাল। বর্তমানে সীমান্তের ঠিক কী পরিস্থিতি তা নিয়ে কেন্দ্রীয় স্বরাষ্ট্রমন্ত্রকে রিপোর্ট জমা দিতে পারেন রাজ্যপাল। এমনটাই খবর মিলেছে রাজভবন সূত্রে।

আরও পড়ুন: ভারত-পাক ম্যাচ বাতিল নিয়ে বিরাট সিদ্ধান্ত সুপ্রিম কোর্টের

বুধেই রাজ্যপাল জানিয়েছিলেন, “সবদিক খতিয়ে দেখা আমার দায়িত্বের মধ্যেই পড়ে। পরিস্থিতি শান্ত রয়েছে। এসএসবি তাদের কাজ দায়িত্ব সহকারে করছে।” রিপোর্ট জমা দেওয়ার পাশাপাশি দেশের নয়া উপরাষ্ট্রপতি সিপি রাধাকৃষ্ণণ এর সঙ্গেও সাক্ষাত করতে পারেন রাজ্যপাল। দিল্লিতে তাঁর আরও কোনও কাজ রয়েছে কি না তা এখনও জানা যায়নি।

দেখুন অন্য খবর