‘আমি সারা রাত জেগে ছিলাম যাতে’… কোন প্রসঙ্গে বললেন মুখ্যমন্ত্রী?

ওয়েব ডেস্ক: জেন-জি বিক্ষোভে জ্বলছে নেপাল (Nepal)। পড়শি দেশে আটকে ভারত তথা বাংলার বহু পর্যটক। বুধবার জলপাইগুড়ির প্রশাসনিক সভা থেকে তাঁদের দ্রুত ফিরিয়ে আনা হবে বলে আশ্বাস দিলেন মুখ্যমন্ত্রী মমতা বন্দ্যোপাধ্যায় (Mamata Banerjee)। আটকে থাকা পর্যটকদের উদ্দেশে মুখ্যমন্ত্রী বললেন, “১-২ দিন অপেক্ষা করুন। আস্তে আস্তে আপনাদের ফিরিয়ে আনব। চিন্তা করবেন না। তাড়াহুড়ো করতে গিয়ে কোনও বিপদের মধ্যে পড়বেন না। আমরা পরিস্থিতির দিকে নজর রাখছি। ওরা শান্তি ফেরাক। আমরা প্রতিবেশী দেশ খুশি হব।”

উল্লেখ্য, নেপালের অগ্নিগর্ভ পরিস্থিতির মাঝেই মঙ্গলবার তিনদিনের সফরে উত্তরবঙ্গে (North Bengal) গিয়েছেন মুখ্যমন্ত্রী। বুধবার উত্তরবঙ্গের ৮টি জেলার পাট্টা বিতরণ সহ একাধিক প্রশাসনিক কর্মসূচি সারেন মুখ্যমন্ত্রী। সেই সভাতেই মুখ্যমন্ত্রীর কণ্ঠে উঠে আসে নেপাল প্রসঙ্গ। সাধারণ মানুষকে আশ্বস্ত করে মুখ্যমন্ত্রী জানান, “যেই শুনেছি নেপালে প্রবলেম চলছে অমনি আমি চলে এসেছি। নজর রাখছি। আমি কাল সারারাত উত্তরকন্যায় ছিলাম।”

আরও পড়ুন: রাজ্যে SIR-এর আগে বিএলও-দের সংখ্যাও বাড়াতে চাইছে বিজেপি!

বাংলার মানুষকে অভয় দিয়ে মুখ্যমন্ত্রীর বলেন, “আপনারা নিশ্চিন্তে ঘুমোতে পারেন। আমরা দেখে নিতে পারি।” কোভিড চলাকালীন নিজের ভূমিকার কথা স্মরণ করিয়ে তিনি বলেন, “এক দিনও ছুটি নিইনি, সারা রাজ্য পাহারা দিয়েছি।”

উল্লেখ্য, উত্তরবঙ্গ পৌঁছেই পুলিশ কর্তাদের সঙ্গে বৈঠক সেরে ইন্দো-নেপাল সীমান্তে নজরদারি বাড়ানোর নির্দেশ দেন মুখ্যমন্ত্রী। এরপরই সীমান্ত সংলগ্ন থানাগুলিকে সতর্কবার্তা পাঠানো হয়েছে। পানিট্যাঙ্কি-সহ একাধিক জায়গায় চলছে নাকা চেকিং। এদিকে মঙ্গলবারই কর্মসূচির কাজে উত্তরবঙ্গ রওনা দেন মুখ্যমন্ত্রী মমতা বন্দ্যোপাধ্যায় (Mamata Banerjee)। উত্তরবঙ্গ পৌঁছে প্রথমে কন্যাশ্রীতে গেলেও সেখানে নেট ওয়ার্কের সমস্যা থাকায় মধ্যরাতে উত্তরকন্যায় পৌঁছে যান মুখ্যমন্ত্রী। নেপালে অগ্নিগর্ভ পরিস্থিতি। প্রতিবেশী দেশের প্রতি মুহূর্তের খবরে নজর রাখতেই উওরকন্যা যাওয়ার সিদ্ধান্ত নেন মুখ্যমন্ত্রী। বুধবার তৃণমূল কংগ্রেসের তরফে এক্স হ্যান্ডলে একটি পোস্ট করে মুখ্যমন্ত্রীর উওরকন্যা থাকার খবর জানানো হয়। ভারত-নেপাল সীমান্তের একটা বড় অংশ উত্তরবঙ্গে। পরিস্থিতির উপর নজরদারি চালাতে মঙ্গলবার মধ্যরাত থেকেই উত্তরবঙ্গে ছিলেন মুখ্যমন্ত্রী। বুধবার তৃণমূল কংগ্রেসের তরফে এক্স হ্যান্ডলে একটি পোস্ট করে জানানো হয়।

দেখুন অন্য খবর